OpenLLM-France/wikimedia huggingface dataset:
# Manre

Manre Frantziako udalerri bat da, Ardenak departamenduan dagoena, Champagne-Ardenne eskualdean. 2013an 89 biztanle zituen.

## Demografia
### Biztanleria

2007an Manre udalerrian erroldatutako biztanleak 127 ziren. Familiak 45 ziren, horien artean 16 pertsona bakarrekoak ziren (8 bakarrik bizi ziren gizonak eta 8 bakarrik bizi ziren emakumeak), 12 seme-alabarik gabeko familiak ziren eta 17 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 60 etxebizitza zeuden, 48 familiaren etxebizitza nagusia ziren, 1 bigarren erresidentzia bat zen eta 11 hutsik zeuden. Etxebizitza guzti hauek 59etxeak ziren. 48 etxebizitza nagusietatik 40 bere jabearen bizilekua ziren, 5 alokairuan okupaturik zeuden eta 2 doan lagata zeuden; 1ek bi gela zituen, 5 etxek hiru zituzten, 1ek lau zituen eta 40 etxek bost zituzten. 34 etxek euren parking plaza propioa zuten azpian. 22 etxetan ibilgailu bat zegoen eta 22 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Manre udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 8 | 85-89 | 0 |
| 0 | 80-84 | 0 |
| 8 | 75-79 | 8 |
| 0 | 70-74 | 0 |
| 0 | 65-69 | 4 |
| 0 | 60-64 | 0 |
| 8 | 55-59 | 4 |
| 8 | 50-54 | 4 |
| 0 | 45-49 | 0 |
| 4 | 40-44 | 0 |
| 4 | 35-39 | 0 |
| 0 | 30-34 | 0 |
| 4 | 25-29 | 0 |
| 8 | 20-24 | 16 |
| 4 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 74 ziren, horien artean 47 aktiboak ziren eta 27 inaktiboak ziren. 47 pertsona aktiboetatik 42 lanean zeuden (24 gizon eta 18 emakume) eta 5 langabezian zeuden (2 gizon eta 3 emakume). 27 pertsona inaktiboetatik 10 erretiraturik zeuden, 9 ikasten zeuden eta 8 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 eraikuntza enpresa zen eta 1 zerbitzu enpresa zen.
2009an norbanakoentzat zegoen zerbitzu bakarra igeltseroa zen.
2000. urtean Manre udalerrian 9 nekazaritza-ustiategi zeuden, 963 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1086445
* Multimedia: Manre / Q1086445
# Mansana de la Discòrdia

Mansana de la Discòrdia edota illa de la Discòrdia (euskaraz Desadostasunen etxadia edota Desadostasunen uhartea) Kataluniako Bartzelona hiriburuan dagoen bost eraikinez osatutako multzo bat da. Eixample barrutiko Gràcia pasealekuaren zati batean dago, Aragó eta Consell de Cent kaleen artean. Honako bost eraikinek osatzen dute: Lleó Morera Etxea (Lluís Domènech), Mulleras Etxea (Enric Sagnier), Bonet Etxea (Marcel·lià Coquillat), Amatller Etxea (Josep Puig i Cadafalch) eta Batlló Etxea (Antoni Gaudí). Modernismoaren barnean denak ere arkitekto goraipatuak izan arren, "Desadostasunen etxadia" izendapen herrikoaik Domènech i Montaner, Puig i Cadafalch eeta Antoni Gaudí arkitektoen lehia profesionala deskribatzen du, eta bereziki eurek egindako etxeen fatxadei. Gaudík Batlló Etxea eraikitzeko ardura jaso zuenean, bazekien beste biek ordurako zein eraikin egin zituzten. Izan ere, guztien artean distiratsuena zen arkitektoaren bertaratzea izendapen honen jatorria izan zen.

## Kanpo estekak

* Datuak: Q3042289
* Multimedia: Illa de la Discordia / Q3042289
# María Lapiedra

María Pasqual (Mollerussa, Katalunia, 1984ko uztailaren 19a), ezagunagoa María Lapiedra artista-izenaz, kataluniar idazle, aktore pornografiko eta modeloa da.
Ohorezko matrikularekin katalan filologian lizentziaduna da. Espainiako telebista saio sentsazionalistetan parte hartzeagatik egin zen ezaguna.

## Liburuak

* Follar te vuelve loco (Crealite, 2010) ISBN 9788493754273
* Independencia sexual: l'art català de la seducció (Duxelm, 2011) ISBN 9788493841454
* Mi mundo de plástico. Confesiones de una actriz erótica (Lectio, 2013) ISBN 9788415088646
* Alfonso Cordalekin: Tamara y Alfonso (CreateSpace Independent Publishing Platform, 2013), ISBN 978-1494312329

## Kanpo estekak

* Datuak: Q17032235
* Multimedia: María Lapiedra / Q17032235
# María Laura Leguizamón

María Laura Leguizamón (1965eko urtarrilaren 21a ) Argentinako Alderdi Justizialistako politikaria da. 2011tik 2017ra Buenos Aires probintziako senatari nazionala izan zen eta 2003tik 2007ra Buenos Aireseko Hirikoa. Argentinako Diputatuen Ganberan eta Buenos Aires Hiriko Legebiltzarrean ere aritu zen .
Leguizamón La Platan jaio zen eta abokatu eta notario titulua lortu zuen La Platako Unibertsitatean. Buenos Aires probintziako gobernuko funtzionario gisa lan egin zuen.
1993an Leguizamón Argentinako Ganberarako hautatu zuten, eta 1997ra arte aritu zen. 2000. urtean Buenos Aires hirian legebiltzarkide izan zen eta 2003an senatari gazteena izan zen. Zendutako Alfredo Bravo senatari sozialista ordezkatzeko izendatu zuten polemika batzuen artean, normalean senatari ohiaren alderdiak ordezkoa izendatzeko baimena duelako, baina Bravoren hauteskunde koalizioa erori egin zen gero.
Leguizamón Néstor Kirchner presidentearen Garaipenaren aldeko Frontean (FPV) eseri zen eta bere agintaldia 2007an amaitu zen. Senaturako berriro aurkeztuko zela espero zen, baina Buenos Aires Probintziako Diputatuen Garaipenaren aldeko Frontearen hamargarren postuan kokatu zen. 2007ko abenduan itzuli zen Diputatuen Ganberara.
Leguizamónen anaia, Aníbal Leguizamón, ere Diputatu bihurtu zen 2007an, FPV blokearen aurka.

## Kanpo estekak

* Senatuko profila
* Datuak: Q6782046
* Multimedia: María Laura Leguizamón / Q6782046
# María Lecumberri

María Lecumberri Bonilla (Barañain, Nafarroa, 1982) UPNko politikaria da, 2019etik Barañaingo alkatea da.
Lecumberri erizaintzako laguntzaile gisa lan egiten du Nafarroako Ospitalean. 2019an alkatetza lortu zuenean UPNren Barañaingo Batzordeko burua da eta 2003tik Udaleko zinegotzi gisa ziharduen.
Aldaketa asko egon dira alkatetzan azken legealdetan. UPNko Jose Antonio Mendibek zentsura-mozio bidez eta PSNren babesarekin lortu zuen alkatetza 2008an, Nafarroa Baiko Floren Lukiri kenduta. Zazpi urtez izan zuen aginte-makila UPNk, baina 2015eko udal hauteskundeen ondoren, EH Bilduko Oihaneder Indakoetxeari pasatu behar izan zion. Nahiz eta UPN lehen indarra izan, zinegotzi bat gutxiago zuen (6). EH Bilduk (4), berriz, hitzarmena lortu zuen, Geroa Bai (3), Barañainen Parte Hartuz (2) eta Izquierda-Ezkerra/Equorekin (2). Babes horrekin, UPNren eta PSNren oposizioari aurre egiteko moduan zen udal gobernua. 2019an Oihaneder Indakoetxeak ez zuen kargua berretsi. Koalizio abertzaleko hautagaiak EH Bilduko bost ordezkarien, Geroa Baiko bien eta Podemosen babesa lortu zuen, zortzi boto guztira, 11ren gehiengoa lortzeko nahikoak ez zirenak. Nafarroa Sumak, hauteskundeetan zortzi zinegotzirekin boto gehien jaso zituen indarra, bere hautagaiari eman zion botoa; PSN, berriz, bost zinegotzirekin, bere buruari eman zion botoa. Alkate berria María Lecumberri izan zen.

## Erreferentziak

* ↑ Euskal herritar horren aukera pertsonala da euskal abizen hori Lecumberri formarekin idaztea. Izan ere, Euskaltzaindiak euskara batuan Lekunberri idatzi behar dela arautu du. Ikus Euskal Onomastikaren Datutegia.
* ↑ (Gaztelaniaz) «María Lecumberri» UPN : Unión del Pueblo Navarro (Noiz kontsultatua: 2020-03-07).
* ↑ Senar, Joxerra. «Aldaketaren aldeko erauntsia udaletan» Berria (Noiz kontsultatua: 2020-03-07).
* ↑ (Gaztelaniaz) Navarra.com. «María Lecumberri (Navarra Suma) arrebata a Bildu el poder en Barañáin, una de sus alcaldías más importantes» Navarra.com (Noiz kontsultatua: 2020-03-07).
* Datuak: Q87287881
# María León

María León Barrios (Sevilla, 1984ko uztailaren 30a) zineman eta antzerkian aritutako aktorea da. Paco León aktorearen arreba eta Carmina Barrios aktorearen alaba da.

## Filmografia
### Telebista

| Telesaila | Pertsonaia | Katea | Urtea | Oharrak |
| SMS | Leti | La Sexta | 2006-2007 | 99 atal |
| Cuenta atrás | Tati | Cuatro | 2007 | Atal 1 |
| Hospital Central | Mabel | Telecinco | 2007 | Atal 1 |
| Estados Alterados Maitena | Maria | La Sexta | 2008 | Atal 1 |
| Una bala para el rey | Ada | Antena 3 | 2009 | 2 atal |
| La tira | Chari | La Sexta | 2010 | 82 atal |
| Aída | La Jose | Telecinco | 2010-2011 | 3 atal |
| Los Quien | Arancha | Antena 3 | 2011 | Atal 1 |
| Con el culo al aire | Sandra Rojo | Antena 3 | 2012-2014 | 42 atal |
| Allí abajo | Carmen Almonte | Antena 3 | 2015- | 12 atal |

### Zinema

| Filma | Pertsonaia | Urtea | Oharrak |
| Fuga de cerebros | Neska | 2009 | |
| La voz dormida | Josefa "Pepita" Rodríguez García | 2011 | |
| Carmina o revienta | María | 2012 | |
| Carmina y amén | María | 2014 | |
| Marsella | Sara | 2014 | Emakumezko aktore onenaren Goya Sarirako izendatua |
| Rey gitano | Dolores | 2015 | |

## Kanpo estekak

* Datuak: Q6004136
* Multimedia: María León / Q6004136
# Meesiger

Meesiger Alemaniako udalerri bat da, Mecklenburg-Aurrepomerania estatuan. Azken zentsuaren arabera 232 biztanle zituen, 8,98 kilometro koadroko azaleran..

## Kanpo estekak

* Datuak: Q53761
* Multimedia: Meesiger / Q53761
# Meet the Parents

Meet the Parents (euskaraz Gurasoak Ezagutuz) 2000ko Jay Roach estatubatuar zinema zuzendari eta ekoizleak zuzendu eta ekoitzitako komedia film bat da. Robert De Niro, Ben Stiller, Blythe Danner, Teri Polo, James Rebhorn, Jon Abrahams eta Owen Wilson aktoreek antzeztu zuten.
Meet the Fockers (2004) eta Little Fockers (2010) jarraipenak izan zituen.

## Argumentua

Oharra: Atal honek istorio osoa edo amaiera argitzen du.
Greg Focker (Ben Stiller) eraizain nahiko baldarra da, behinola Pam (Teri Polo) neskalagunarekin ezkontzera doala iragartzean, neskalagunaren gurasoekin egun batzuk pasatu eta elkar ezagutzera doa, Jack (Robert De Niro) eta Diana Byrnes (Blythe Danner).
Beren hasierako topaketa oso zorigaiztokoa da, Gregek Jacken susmoak pistuarazten baiditu, bere alabarekin oso babeslea eta harritzeko oso zaila den CIAko agente ohi erretiratua. Hasiera-hasieratik, Jimi ez zaio Greg ongi erortzen, eta ezagutzen doan einean, gogokotasun eza hori mespretsu izatera igaroko da, ondorioz Gregek Pam neskalaguna asko maite eta gurasoei itxura ona eta mutil zintzoa dela erakutsi nahi izan arren, Jim Gregen amesgaizto txarrena bilakatuko da. Gainera, Greg bere baldarkeriari esker gauzak okertuko ditu, eta neskalagunaren gurasoek berari buruz duten iritzi ezin txarragoa aldatzeko latz saiatu eta borrokatu beharko da.

## Aktoreak

* Robert De Niro: Jack Byrnes
* Ben Stiller: Gaylord "Greg" Focker
* Teri Polo: Pam Byrnes
* Blythe Danner: Dina Byrnes
* Nicole DeHuff: Deborah "Debbie" Byrnes
* Jon Abrahams: Denny Byrnes
* Owen Wilson: Kevin Rawley
* James Rebhorn: Dr. Larry Banks
* Thomas McCarthy: Robert "Bob" Banks doktorea
* Phyllis George: Linda Banks

## Kanpo estekak

* IMDBko fitxa irakurgai (Ingelesez)
* Datuak: Q623724
# Meet Joe Black

Meet Joe Black (euskaraz: «Ezagutzen Al Duzu Joe Black?») 1998ko Martin Brest estatubatuar zinema zuzendari eta ekoizleak zuzendu eta ekoiztutako fantasiazko drama eta amodiozko filma bat da. 1934ko Death Takes a Holiday (euskaraz: «Heriotzak Oporrak Hartu Ditu») filmaren berregokitzapena da. Brad Pitt, Anthony Hopkins, Claire Forlani, Jake Weber, Marcia Gay Harden eta Jeffrey Tambor aktoreek antzeztu zuten.
Hopkins et Pittek elkarrekin batera antzeztu zuten bigarren filma izan zen, lehenbizikoa 1994ko Legends of the Fall (Udazkeneko Kondairak) izan zelarik.

## Sinopsia

Oharra: Atal honek istorio osoa edo amaiera argitzen du.
William Parrish (Anthony Hopkins) jada adinean aurrera doan gizon aberatsa da, behinola Joe Black (Brad Pitt) izeneko gizon gazte misteriotsu baten iritsierak bizia aldaraziko dio, gainera alaba (Claire Forlani) hartaz maiteminduko da. Inorrek ez dakiena, Joe heriotza bera dela da, eta William Parrishekin batera betebehar bat duela.

## Aktoreak

* Brad Pitt: Joe Black / Kafetegiko gizon gaztea
* Anthony Hopkins: Bill Parrish
* Claire Forlani: Susan Parrish doktorea
* Jake Weber: Drew
* Marcia Gay Harden: Allison Parrish
* Jeffrey Tambor: Quince
* David S. Howard: Eddie Sloane
* June Squibb: Helen
* Stephen Adly Guirgis: Ospitaleko harreragilea

## Kanpo estekak

* Filmaren webgunea (Ingelesez)
* Meet Joe Black filmaren IMDBko fitxa irakurgai (Ingelesez)
* Datuak: Q676513
# Meet Dave

Meet Dave (euskaraz Dave Ezagutzen), 2008ko Brian Robbins estatubatuar zinema zuzendariaren zientzia-fikziozko komedia film bat da. Eddie Murphy, Elizabeth Banks, Gabrielle Union, Ed Helms, Scott Caan eta Kevin Hart aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Estraluartar txikiez osatutako talde bat, gizaki itxurako beren espaziontzian, arriskuan dagoen bere mundua salbatzeko modu bat topatzeko helburuz espazioan zehar nabugatuko dute. Lurrera iritsi eta gizakiekin elkarbizi beharko dute.

## Aktoreak

* Eddie Murphy: Dave Ming Chang / Kapitaina (1. zenbakia)
* Elizabeth Banks: Gina Morrison
* Gabrielle Union: 3. zenbakia
* Ed Helms: 2. zenbakia
* Marc Blucas: Mark Rhodes
* Scott Caan: Dooley ofiziala
* Kevin Hart: 17. zenbakia
* Yvette Nicole Brown: Betty, Itsas Armada Zaharreko saltzailea
* Mike O'Malley: Stevie Knox ofiziala
* Austyn Lind Myers: Josh Morrison
* Pat Kilbane: 4. zenbakia / Johnny Dazzles
* Tariq Bah: Marcus Grill
* Miguel A. Núñez Jr.: 12. zenbakia
* Adam Tomei: 35. zenbakia
* Allisyn Ashley Arm: Neska frikia

## Kanpo estekak

* IMDBko fitxa irakurgai (Ingelesez)
* Datuak: Q838381
# Meet the Feebles

Meet the Feebles 1989ko Peter Jackson zeelandaberritar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Barietateen telebista-saio bateko antzezle den animalia-artista taldea dira The Feebles. Ekoizlea espezie askoz osaturiko bere taldeak sortzen dizkion arazoak konpondu behar dituen mortsa bat da: igel drogazale bat, labezomorroekin pelikula pornoak egiten dituen arratoi bat, depresioak jotako elefante bat, bere promiskuitateagatik gaixotasun hilgarri bat harrapatu duen untxia, zuzendari diharduen azeri beldurti bat...

## Aktoreak

* Mark Hadlow – Robert the Hedgehog / Heidi the Hippo (ahotsa) / Barry the Bulldog
* Peter Vere-Jones – Bletch the Walrus / Arthur the Worm / The Baker / Newspaper Mouse / The Announcer
* Donna Akersten – Lucille the Poodle / Samantha the Cat / Dorothy the Sheep / Female Rabbit / Chours Girls / Fitness Tape Voice
* Stuart Devenie – Sebastian the Fox / Dr. Quack the Duck / Daisy the Cow (Madame Bovine) / Sandy the Chicken / Cedric the Warthog / Seymour / Mr. Big the Whale / Female Rabbit / Chorus Girls
* Brian Sergent – Wynyard the Frog / Trevor the Rat / F. W. Fly / Jim the Frog / Chuck the Frog / The Spider / Vietnamese Gophers
* Ross Jolly – Harry the Hare / Dennis the Aardvark / Abi / Pekingese / Vietnamese Gophers
* Mark Wright – Sid the Elephant / The Masked Masochist / Louie the Dog / The Fish / Poodle / Bartender / Crab / Chorus Girls
* Fane Flaws – Musician Frog
* Danny Mulheron – Heidi the Hippo (gorputza)

## Erreferentziak

* ↑ www.sansebastianfestival.com

## Kanpo estekak

* Datuak: Q1319155
# Meet the Fockers

Meet the Fockers edota Meet The Parents 2 (euskaraz Fockertarrak Ezagutuz edota Gurasoak Ezagutuz 2) 2004ko Jay Roach estatubatuar zinema zuzendariaren komedia film bat da. Robert De Niro, Ben Stiller, Dustin Hoffman, Barbra Streisand, Blythe Danner eta Teri Polo aktoreek antzeztu zuten.
Meet the Parents (2000) filmaren jarraipena da, era berean, Little Fockers (2010) jarraipena izan zuen.

## Argumentua

Oharra: Atal honek istorio osoa edo amaiera argitzen du.
Greg Gaylord Focker (Ben Stiller) erizainak, duela lau urte, bere suhien etxean asteburu pasa zegoelazegoela, bere ekipaia galdu, sute bat eragin eta katua margotu ondoren, azkenean, Jack Byrnes (Robert De Niro) suhi mesfidatiaren konfidantza lortu eta haren alaba Pamekin (Teri Polo) ezkontzekotan da.
Oztopo bakar bat gainditu beharko dute, bi ezkontideen gurasoak, zein ala zein ezberdinagoak, asteburu batez elkarbizi eta ezagutuko baidira: alde batetik, Pamen gurasoak diren Jack eta Dina (Blythe Danner), eta besterik, Gaylorden gurasoak, Bernard (Dustin Hoffman) eta Rozalin (Barbra Streisand).
Jack, CIAko agentea izanik, Gaylorden gurasoak goitik behera aztertuko ditu. Dena ongi doala dirudienean, pentsatzen kontserbadorea eta abertzalea den Jackek Gaylorden gurasoak oso liberalak direla ohartuko da: Bernard lanbidez abokatua eta Rozalin medikua diren arren, Bernardek etxeko lanak egin eta Rozalin hirugarren adinekoen sexu terapeuta bat da, gainera Bernard eta Rozalinek beren sexualitateari buruz lotsarik gabe eta txantxen artean jendaurrean mintzatzearen zaleak dira.

## Aktoreak

* Robert De Niro: Jack Byrnes
* Ben Stiller: Gaylord "Greg" Focker
* Dustin Hoffman: Bernard "Bernie" Focker
* Barbra Streisand: Rozalin "Roz" Focker
* Teri Polo: Pam Byrnes-Focker
* Blythe Danner: Dina Byrnes
* Spencer eta Bradley Pickren: Jack Banks "Txiki"
* Alanna Ubach: Isabel Villalobos
* Ray Santiago: Jorge Villalobos
* Tim Blake Nelson: Vern LeFlore ofiziala
* Shelley Berman: Ira epailea
* Owen Wilson: Kevin Rawley
* Cedric Yarbrough: Cletus espetxezaina

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q740489
# Meet John Doe

Meet John Doe (euskaraz: "John Doerekin elkartu"), 1939ko filma da, komedia dramatiko generokoa, Frank Capra italiar-estatubatuar zinemagileak zuzendu eta ekoitzi zuena. Gary Cooper eta Barbara Stanwyck izan ziren aktore nagusiak.
Argumentu onenaren Oscar sariaren izendapena jaso zuen (Richard Connell eta Robert Presnell).

## Argumentua

Oharra: Atal honek istorio osoa edo amaiera argitzen du.
Aberats batek egunkari bat erosi eta lantalde ia osoa kaleratzean, Ann Mitchell (Barbara Stanwyck) kazetari kementsuak John Doe ezizenaz gutun faltsu eta aldarrikatzaile bat argitaratzea erabakiko du. Horretan, kaleratutako langile baten suizidioa iragarriko du.
Gutunak sekulako arrakasta eta irakurle ugari izan dituenez, egunkariak John Doe bat sortzea erabakiko du. Horretarako, Long John Willoughby (Gary Cooper) etxegabea eta iraganeko beisbol jokalaria kontratuko du, ospetsu bilakatuko dena John Doeren papera antzeztuz.

## Aktoreak

* Gary Cooper: John Doe / Long John Willoughby
* Barbara Stanwyck: Ann Mitchell
* Edward Arnold: D.B. Norton
* Walter Brennan: Kolonela
* Spring Byington: Mitchell andrea
* James Gleason: Henry Connell
* Gene Lockhart: Lovett maiorra
* Rod La Rocque: Ted Sheldon
* Irving Bacon: "Beanie"
* Regis Toomey: Bert Hansen (kredituetan 'Bert')
* J. Farrell MacDonald: "Sourpuss"
* Harry Holman: Hawkins maiorra
* Warren Hymer: "Angelface"
* Andrew Tombes: Spencer
* Pierre Watkin: Hammett
* Stanley Andrews: Western
* Mitchell Lewis: Bennett
* Charles Wilson: Charlie Dawson
* Vaughan Glaser: Gobernadorea
* Sterling Holloway: Dan
* Harry Davenport: Txosten ohiaren jabea (krediturik gabe)

## Kanpo estekak

* IMDBko fitxa irakurgai (Ingelesez)
* Datuak: Q1520732
* Multimedia: Meet John Doe (film) / Q1520732
# Meet Me in St. Louis

Meet Me in St. Louis Vincente Minnellik 1944an zuzendutako musikal filma da. Judy Garland, Margaret O'Brien, Mary Astor, Lucille Bremer, Tom Drake, Leon Ames, Marjorie Main, June Lockhart eta Joan Carrol aktoreek antzeztu zuten.
Besteak beste, "Have Yourself a Merry Little Christmas" gabon kanta ospetsua eman zuen ezagutzera.

## Argumentua

* Oharra: Atal honek istorio osoa edo amaiera argitzen du.
1903an Saint Louisen, hiria Nazioarteko Erakusketa prestatzen ari den bitartean, Smith familia arazorik gabe bizi da. Baina arratsalde batean, aitak New Yorken lanpostu hobeago bat lortu duela adierazten du, eta ondorioz Missouri utzi beharko dutela. Berri honek emaztea eta hiru alaba atsekabetzen ditu...

## Aktoreak

* Judy Garland: Esther Smith
* Lucille Bremer: Rose Smith
* Margaret O'Brien: Tootie Smith
* Mary Astor: Anna Smith anderea
* Leon Ames: Alonzo Smith jauna
* Marjorie Main: Katie
* Tom Drake: John Truett
* Harry Davenport: Avi
* June Lockhart: Lucille Ballard
* Henry H. Daniels Jr.: Lon Smith Jr.
* Joan Carroll: Agnes Smith
* Hugh Marlowe: Coronel Darly

## Abestiak

* "Meet Me in St. Louis, Louis"
* "The Boy Next Door"
* "Skip to My Lou"
* "I Was Drunk Last Night"
* "Under the Bamboo Tree"
* "Over the Banister"
* "The Trolley Song"
* "You and I"
* "Have Yourself a Merry Little Christmas"

## Kanpo estekak

* imdb.com
* Datuak: Q1066873
* Multimedia: Meet Me in St. Louis / Q1066873
# Meet the Press

Meet the Press (euskaraz: «ezagutu prentsa») estatubatuar elkarrizketa-saioa da, NBC kateak aireratzen duena. 1947ko azaroaren 6an sortua, herrialdeko saiorik beteranoena da.
Programaren formatuak politikan lan egiten duen pertsona batekin elkarrizketa pertsonal luzea du oinarria. Kongresuko kideekin edo komentarista politikoekin ere eztabaida izan daiteke. Urteetan zehar, ikuskizunak "moderatzaile" izeneko hamaika aurkezle izan ditu. Lehen moderatzailea Martha Rountree izan zen. Egungo moderatzailea Chuck Todd da. Tim Russert da programako moderatzaile iraunkorrena. 1991tik 2008ko ekainaren 13an hil zen arte aurkezlea izan zen.

## Erreferentziak

* ↑ About Meet the Press
* ↑ (Ingelesez) Ball, Rick. (1998). Meet the Press: Fifty Years of History in the Making. McGraw Hill, 12 (Farley), 14-15 (Chambers), 15-17 (Bentley), 51-53 (Castro), 67-68 (JFK) 92 (MLK), 167 (satellite) or..

## Kanpo estekak

* Datuak: Q1543066
* Multimedia: Meet the Press / Q1543066